钦定古今图书集成/理学汇编/字学典/第008卷 > 周伯琦六书正讹===《论书》===
## 钦定古今图书集成/理学汇编/字学典/第008卷 > 周伯琦六书正讹===《论书》===

自古文一变而为籀篆周室既东列国争雄异政殊
俗不同文也久矣再变于李斯约为小篆古法浸微
最后程邈变省为隶秦人贵其国字讼狱滋繁籀篆
尽废汉兴购求散逸尊尚古学尉律太史试学童能
讽诵籀书九千字课以八体乃得为史吏民书或不
正辄举劾之恐失其本也奏事下而误书马字者恐
获谴死上言城皋令尉印文不同者下大司空正郡
国印章是时犹知考古同文而三苍凡将急就元尚
训纂之书咸知记诵逮许慎氏以贾逵之学集古籀
斯雄之迹为说文解字十四篇上之学者始见全书
焉然而隶书行之已久八分行草纷然迭出事章句
者传训诂工词藻者资声韵日趋便易本原渐失矣